Vrou, kind sterf saam in botsingArgieffoto Foto: ER24 ŉ Vrou en ŉ kind is Saterdag in ŉ motorongeluk naby Kleinmond in die Wes-Kaap dood. Ineke van Huyssteen, woordvoerder van ER24, het gesê twee voertuie het omstreeks 17:00 op die R44-pad gebots. “ŉ Vrou en ŉ kind wat in een van die voertuie was, was reeds dood toe paramedici by die toneel opgedaag het. Vier mense, onder wie twee kinders, van die ander voertuig het geringe en matige beserings opgedoen,” het Van Huyssteen gesê. Die beseerdes is op die toneel behandel en met ŉ ambulans na ŉ nabygeleë hospitaal geneem vir mediese behandeling. Die oorsaak van die ongeluk word deur owerhede ondersoek.